Druen oppfattes som smaksrik og livlig, og gir kraftige viner. Sangiovese gir litt lysere viner som reflekterer druens naturlige høye syreinnhold, samtidig som tanninene også kommer godt frem. Smaksopplevelsen kan gi assosiasjoner til kirsebær, plomme, blåbær og jordbær, komplementert med fatpreg. Kirsebærsmaken er mest framtredende i nordlige områder. Klassisk Chianti, dyrket i åsene mellom Firenze og Siena, blir ofte omtalt som sursøt. I varmere områder utvikles smaken av moreller og plomme samt mer fylde. De billigste variantene har lett for å bli tynne og utvannede på smak. Får druene for lite sol blir vinen sur og lite tiltalende.